RAIKUNSEUDUN VESIOSUUSKUNTA

KANGASALA 15.8.2020

**RAIKUNSEUDUN VESIOSUUSKUNNAN YLEINEN KOKOUS 15.8.2020 RAIKUN KOULULLA KLO 10.00**

**1§ Valitaan kokouksen puheenjohtaja ja sihteeri sekä vähintään kaksi pöytäkirjan tarkastajaa ja äänten laskijaa**Vesiosuuskunnan hallituksen puheenjohtaja Antti Syrjä avasi kokouksen ja toivotti läsnäolijat tervetulleiksi klo 10.00. Kokouksen puheenjohtajaksi ehdotettiin Antti Syrjää. Koska muita ehdotuksia ei tehty, Syrjä valittiin toimimaan kokouksen puheenjohtajana. Kokouksen sihteeriksi valittiin Petri Uotila, pöytäkirjan tarkastajiksi valittiin Ossi Uusitalo ja Markku Hietikko. Päätettiin, että pöytäkirjan tarkastajat toimivat tarvittaessa äänten laskijoina.

**2§ Todetaan, onko kokouskutsu toimitettu sääntöjen määräämällä tavalla ja onko kokous muutoin laillinen**

Kokouskutsu on toimitettu postiin 19 päivää ennen kokousta niille jäsenille, joilla ei ole käytössään sähköpostia. Sähköpostitse kokouskutsu on toimitettu samana päivänä. Kokouskutsu on julkaistu Kangasalan Sanomissa 29.7.2020. Kokoukseen saapui paikalle 11 jäsentä. Todettiin kokous laillisesti kokoon kutsutuksi ja päätösvaltaiseksi.

**3§ Esitetään tilinpäätös ja tilintarkastuskertomus edelliseltä tilikaudelta**

Osuuskunnan tuloslaskelma ja tase oli toimitettu jäsenille kokouskutsun mukana. Taloudenhoitaja Petri Uotila luki kokoukselle tilintarkastuskertomuksen.

Tilikauden 2019 tappio oli – 38 208,58 €.

**4§ Päätetään tuloslaskelman ja taseen vahvistamisesta ja toimenpiteistä, joihin vahvistetun taseen mukainen ylijäämä tai tappio antaa aihetta**

Kokous esitti hallitukselle joitakin kysymyksiä tilinpäätökseen liittyen. Todettiin, että uusien liittymien myynnillä pyritään lyhentämään osuuskunnan lainaa. Päätettiin vahvistaa tase ja tuloslaskelman mukainen tappio.

**5§ Päätetään vastuuvapauden myöntämisestä hallituksen jäsenille ja toimitusjohtajalle tilikaudelta**

Kokous myönsi yksimielisesti hallitukselle vastuuvapauden tilikaudelta 2019.

**6§ Päätetään ylijäämän käyttämisestä**

Todettiin, että päättyneellä tilikaudella ei ole muodostunut jaettavaa ylijäämää.

**7§ Määrätään hallituksen puheenjohtajan ja jäsenten palkkiot**

Hallitus esitti, että jatketaan nykyisillä palkkioilla. Ne ovat suuruudeltaan:

- Puheenjohtaja, sihteeri ja taloudenhoitaja 50€/ kokous  
- Muut hallituksen jäsenet 30€/ kokous  
- Palkkiot ovat saajilleen veronalaista tuloa

**8§ Valitaan tarvittavat jäsenet hallitukseen**Hallituksen jäsenistä erovuorossa olivat Jani Järvinen ja Kalevi Nokkonen. Valittiin heidät jatkamaan tehtävissään. Osuuskunnan hallituksen kokoonpano on Arto Aspila, Jani Järvinen, Juhana Melkas, Kalevi Nokkonen, Antti Syrjä ja Petri Uotila. Varajäseninä ovat Martti Heinonen, Risto Salmi ja Tuomas Tiitola.

**9§ Valitaan vähintään yksi tilintarkastaja ja tilintarkastajan varamies tarkastamaan seuraavan tilikauden hallintoa ja tilejä**

Hallitus esittää tilintarkastajaksi nykyistä tilintarkastajaa Satu Sullanmaata ja varatilintarkastajaksi Juha Järvisaloa. Kokous hyväksyi hallituksen ehdotuksen.

**10§ Määrätään, missä sanomalehdessä kutsu osuuskunnan kokoukseen julkaistaan**

Kokous päätti, että kutsu julkaistaan edelleen Kangasalan Sanomissa, jos lehti-ilmoitusta päätetään käyttää. Päätetään, että lähetetään kokouskutsu sähköpostilla niille, joiden osoite on tiedossa ja kirjeenä muille.

**11§ Käsitellään muut kokouskutsussa mainitut asiat**

Kokouskutsussa hallitus esittää osuuskunnan sääntöjen 8§ mukaisen valtuutuksen antamista viideksi vuodeksi vesiosuuskunnan hallitukselle päättää liittymismaksun määrästä, määräämisperusteista, maksuajasta ja tavasta ja muista ehdoista. Kokous päätti valtuutuksen antamisesta hallituksen ehdotuksen mukaisesti.

Puheenjohtaja kiitti kokousväkeä ja päätti kokouksen 10:40.

Puheenjohtaja Sihteeri

Antti Syrjä Petri Uotila

Pöytäkirjantarkastajat:

Ossi Uusitalo Markku Hietikko